
GUVERNUL REPUBLICII MOLDOVA

HOTĂRÂRE nr. _____
din ______________ 2026
Chișinău

cu privire la transmiterea unor bunuri imobile din proprietatea 
publică în proprietatea publică a unității administrativ-teritoriale
Ungheni și schimbarea categoriei de destinație a unui teren
-----------------------------------------------------------------------------------

În temeiul art. 6 alin. (1) lit. a) și art. 14 alin. (1) lit. b) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93 art. 401), cu modificările ulterioare, art. 8     alin. (2) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999,                   nr. 124-125 art. 611), cu modificările ulterioare, precum și art. 5 lit. j), art. 16         alin. (1) și art. 58 alin. (1) lit. a) din Codul funciar nr. 22/2024 (Monitorul Oficial al Republicii Moldova, 2024, nr. 93-95 art. 137), cu modificările ulterioare, Guvernul HOTĂRĂȘTE:

1. [bookmark: _Hlk180675445]Se transmite, cu titlu gratuit, cu acordul Consiliului municipal Ungheni, din proprietatea publică, administrarea Agenției Proprietății Publice (gestiunea Inspectoratului de poliție Ungheni al Inspectoratului General al Poliției), în proprietatea publică a unității administrativ-teritoriale Ungheni, terenul cu numărul cadastral 9201108.092, amplasat mun. Ungheni, str. Feroviară, f/n.
2. Se transmit, cu titlu gratuit, cu acordul Consiliului municipal Ungheni, din proprietatea publică, administrarea Ministerului Afacerilor Interne (gestiunea Inspectoratului de poliție Ungheni al Inspectoratului General al Poliției), în proprietatea publică a unității administrativ-teritoriale Ungheni, construcțiile conform anexei.
3. Se transmite, cu titlu gratuit, cu acordul Consiliului municipal Ungheni, din proprietatea publică, în proprietatea publică a unității administrativ-teritoriale Ungheni, terenul cu numărul cadastral 9201108.169, mun. Ungheni, str. Feroviară, 3/1. 
4. Se transmit, cu titlu gratuit, cu acordul Consiliului municipal Ungheni, din proprietatea publică, administrarea Ministerului Afacerilor Interne (gestiunea Întreprinderii de Stat „Servicii pază”), în proprietatea publică a unității administrativ-teritoriale Ungheni, construcțiile cu numerele cadastrale 9201108.169.01 și 9201108.169.02, amplasate în raionul Ungheni, mun. Ungheni, str. Feroviară, 3/1.
5. Se schimbă categoria de destinație a terenului menționat la pct. 1 din categoria de terenuri cu destinație specială în categoria de terenuri pentru construcții și amenajări.
6. Ministerul Afacerilor Interne, Inspectoratul General al Poliției, Agenția Proprietății Publice în comun cu Primarul municipiului Ungheni, vor institui comisia de transmitere și vor asigura, în termen de 30 de zile, transmiterea bunului menționat la punctul 1, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului          nr. 901/2015. 
7. Ministerul Afacerilor Interne, Inspectoratul General al Poliției, Întreprinderea de Stat „Servicii pază” în comun cu Primarul municipiului Ungheni, vor institui comisia de transmitere și vor asigura, în termen de 30 de zile, transmiterea bunurilor imobile menționate la punctele 2-4, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015. 
8. În anexa nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile (Monitorul Oficial al Republicii Moldova, 2005, nr. 129-131, art. 1072), cu modificările ulterioare, poziția 4.89 se exclude.
9. În anexa nr. 1 la Hotărârea Guvernului nr. 161/2019 cu privire la aprobarea listei terenurilor proprietate publică a statului (Monitorul Oficial al Republicii Moldova, 2019, nr. 108-110, art. 215), cu modificările ulterioare, poziția 985 se exclude.
10. Prezenta hotărâre intră în vigoare la data publicării în Monitorul Oficial al Republicii Moldova. 


Prim-ministru                                                                                  Vasile TOFAN





Contrasemnează:
Ministrul afacerilor interne                                       Daniella MISAIL-NICHITIN










  Anexa la Hotărîrea Guvernului
 nr. ______/2026


LISTA CONSTRUȚIILOR
transmise din administrarea Ministerului Afacerilor Interne (gestiunea Inspectoratului de poliție Ungheni al Inspectoratului General al Poliției) în proprietatea publică a unității administrativ-teritoriale Ungheni


	Nr.
crt.
	Denumirea imobilului
	Adresa 
	Număr cadastral 
	Suprafața,
m.p.

	1.
	Construcție (clădire publică și administrativă)
	mun. Ungheni, str. Feroviară, f/n
	9201108.092.01
	371,1

	2.
	Construcție (anexă gospodărească)
	
	9201108.092.02
	118,7

	3.
	Construcție (anexă gospodărească)
	
	9201108.092.03
	46,3

	4.
	Construcție (anexă gospodărească)
	
	9201108.092.04
	35,5

